b'\n_START_ARTICLE_\nLuuluola\n_START_PARAGRAPH_\nLuuluola on tavallisesti kalkkikivialueilla esiintyv\xc3\xa4 onkalo, jonka pohjalla on luubreksiaa. T\xc3\xa4m\xc3\xa4 sedimenttikivilaji on muodostunut luiden kappaleista, jotka kalkkisintteri on iskostanut yhteen. Luolan pohjalla voi olla luubreksiaa monen metrin paksuinen kerros. Luolat ovat muinoin olleet ihmisten tai el\xc3\xa4inten suojapaikkoja. Luita luoliin on kertynyt ihmisten ateriatunkioista tai paikalla kuolleista el\xc3\xa4imist\xc3\xa4. Luuluolia on esimerkiksi Dordognessa keskisess\xc3\xa4 Ranskassa ja Mentonessa Etel\xc3\xa4-Ranskassa, Belgian Spyss\xc3\xa4, Saksan Neandertalissa ja useassa paikassa Etel\xc3\xa4-Amerikassa.'